GRAD OSIJEK, Franje Kuhača 9, Osijek, OIB: 30050049642, koga zastupa gradonačelnik Ivan Radić, mag. oec. (u nastavku teksta: Naručitelj)
 i
_________________, ___________, OIB:___________ koga zastupa ___________(u nastavku teksta: Izvođač), 
zaključili su 

UGOVOR 
[bookmark: _Hlk112228878]o izvođenju radova na izradi i montaži podizne platforme 
na ulazu u Konkatedralu u Osijeku

Članak 1.
Ovaj ugovor sklapa se na temelju provedenog postupka jednostavne nabave, Rješenja Gradonačelnika Grada Osijeka KLASA:406-09/26-01/__, 	URBROJ:2158-1-____ od ____2026., ponude Izvođača broj ____  od _____. koja je u provedenom postupku odabrana kao najpovoljnija i troškovnika dostavljenog uz ponudu.

Članak 2.
Predmet ovog ugovora je izrada i montaža podizne platforme za pristup osobama smanjene pokretljivosti drvenim dvokrilnim vratima na sjevernom ulazu u Konkatedralu na Trgu pape Ivana Pavla II, kč. br.1819 k.o. Osijek
Izvođač se obvezuje radove izvesti u skladu sa Idejnim projektom podizne platforme na sjevernoj strani Konkatedrale u Osijeku, Broj projekta:01.25/IP-2 koji je izradio Ured ovlaštenog arhitekta Damir Vrban, dipl. ing. arh.

Članak 3.
[bookmark: _Hlk197343191]Ugovorne strane su suglasne da ukupna cijena izrade i montaže podizne platforme iz čl. 2. ovog ugovora iznosi:  
						__________ eura
+ PDV 25%    __________ eura 
Ukupno:         ___________ eura 

(slovima: ____________________)
po jediničnim cijenama i u okviru vrsta radova i količina iskazanih u troškovniku koji se prilaže ovom ugovoru.
Ukupno ugovorena cijena uključuje i sve troškove i radove nužne za neometanu funkciju i/ili po život i zdravlje sigurnu uporabu susjednih građevina.
Ugovorena cijena pokriva sve obveze i troškove Izvođača iz ovog ugovora i sve što je potrebno za točno izvođenje i dovršenje ugovorenih radova i otklanjanje svih nedostataka.
Smatrat će se da je Izvođač pregledao svu dostupnu dokumentaciju, gradilište, njegovu okolicu, dobio sve potrebne informacije o rizicima, nepredviđenim izdacima i drugim okolnostima koji mogu utjecati na radove i da je prije podnošenja ponude bio zadovoljan svim relevantnim činjenicama te da neće imati nikakvih naknadnih potraživanja s tim u svezi.
Navedene jedinične cijene su nepromjenjive i fiksne do izvršenja ovoga ugovora u cijelosti.
Ovim ugovorom isključuje se primjena Posebnih uzanci o građenju.


Članak 4.
Izvođač je dužan započeti s radovima odmah po uvođenju u posao te ih izvršiti najkasnije u roku od  90 (devedeset) dana od dana uvođenja u posao.

Smatra se da je Izvođač uveden u posao po zaključenju ovog ugovora kada je Naručitelj:
•	omogućio Izvođaču slobodan pristup lokaciji izvođenja radova;
•	predao prostor za nesmetano izvođenje radova;
•	predao potrebnu tehničku dokumentaciju.
Ugovorne strane su suglasne da se vremenski uvjeti, koji su se mogli predvidjeti u trenutku sklapanja ovog ugovora, ne mogu uzimati kao razlog produljenja ugovornog roka za izvođenje radova. Datum uvođenja Isporučitelja u posao upisuje se u građevinski dnevnik.
[bookmark: _Hlk112069798]Datum završetka ugradnje se smatra datum primopredaje koji se upisuje u zapisnik o primopredaji.
Stručna osoba Naručitelja zadužena za praćenje i realizaciju ovog Ugovora je Aleksandra Čulin, dipl. ing. građ.
Praćenje realizacije ugovora obuhvaća praćenje rokova izvršenja, praćenje financijske realizacije ugovora, pribavljanje instrumenata osiguranja, potpisivanje zapisnika o primopredaji, obračun ugovorne kazne i sl.

Članak 5.
Naručitelj će izvedene radove platiti po ispostavljenim privremenim mjesečnim i okončanoj situaciji-računima ovjerenim od strane nadzornog inženjera na žiro račun Izvođača u roku do 30 dana od dana primitka uredne situacije.
Izvođač je obavezan izdavati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, sukladno Zakonu o elektroničkom izdavanju računa u javnoj nabavi (NN 94/18).
Plaćanje po privremenim mjesečnim situacijama vršit će se najviše do iznosa od 90% (devedeset posto) ukupno ugovorenog iznosa po ovom ugovoru, a preostalih 10% (deset posto) platit će se na temelju uredno ispostavljene okončane situacije-računa nakon izvršene primopredaje radova i dostave jamstva za otklanjanje nedostataka u jamstvenom roku.
Naručitelj ima pravo prigovora na ispostavljenu privremenu mjesečnu ili okončanu situaciju ako utvrdi nepravilnosti te pozvati Izvođača da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.
Članak 6.
Izvođač se obvezuje u skladu s pravilima struke obaviti poslove iz članka 2. ovoga ugovora.
Izvođač se obvezuje ugrađivati materijale i opremu sukladno ponudi i troškovniku uz obavezno prethodno dostavljanje dokumentacije o sukladnosti kvalitete sukladno pozitivnim zakonskim propisima. 
Izvođač se obvezuje izvršiti sve obveze koje su predmet ovoga Ugovora u skladu s troškovnikom dostavljenim u postupku nabave, dokumentacijom, zakonskim odredbama i standardima.
Članak 7.
[bookmark: _Hlk197345454]Izvođač se obvezuje da će prilikom ugradnje poduzeti sve mjere zaštite gradilišta, okoliša, prolaznika, susjednih građevina, prometnica i komunalne infrastrukture, od šteta koje bi mogle nastati uslijed nestručnog obavljanja radova, kao i štetnih utjecaja vremenskih nepogoda i svih ostalih mogućih šteta i oštećenja za vrijeme trajanja ugradnje.
Izvođač je dužan pridržavati se zakonskih odredbi koje se odnose na zaštitu o radu.
Štetu izazvanu neodgovarajućim zaštitnim mjerama, Izvođač prihvaća nadoknaditi u cijelosti.
Članak 8.
Nakon ugradnje podizne platforme i izvedenih svih radova iz Troškovnika, Izvođač je dužan zatražiti od Naručitelja preuzimanje podizne platforme. Danom završetka radova smatra se dan preuzimanja podizne platforme koji se upisuje u zapisnik o primopredaji.
Zapisnik o primopredaji potpisuju stručna osoba Naručitelja; Aleksandra Čulin, dipl. ing. građ. i predstavnik  Izvođača.
Članak 9.
Ukoliko se u toku izvršenja Ugovora utvrdi da Izvođač koristi Podizvođača kojega nije naveo u Ponudbenom listu, Naručitelj će jednostrano raskinuti Ugovor i zatražiti naknadu stvarno nastale štete koju je pretrpio zbog neurednog ispunjenja Ugovora. 

Članak 10.
Rok je bitan sastojak Ugovora. Ukoliko Izvođač ne ispuni obvezu u ugovorenom roku, Ugovor se raskida po sili zakona te u tom slučaju Naručitelj ima pravo na naplatu jamstva za uredno izvršenje ugovora kao i na naknadu nastale štete, a Izvođač nema pravo potraživati naknadu štete na trošak Naručitelja..
Naručitelj može održati ugovor na snazi ako nakon isteka roka, bez odgađanja, obavijesti Izvođača da zahtijeva ispunjenje ugovora.
Ukoliko krivnjom Izvođača dođe do prekoračenja ugovorenog roka izvođenja radova, a Naručitelj sukladno stavku 2. ovog članka zahtjeva od Izvođača ispunjenje ugovora u  dodatnom roku koji će odrediti Naručitelj, Naručitelj ima pravo od Izvođača naplatiti ugovornu kaznu za prekoračenje roka iz članka 3. stavka 1. ovog ugovora do datuma završetka radova te naknadu štete nastale zbog zakašnjenja. 
U slučaju nastupanja okolnosti iz stavka 3. ovog članka, Naručitelj ima pravo od Izvođača naplatiti ugovornu kaznu u visini 1% od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 10% od ugovorene vrijednosti radova bez PDV-a.
Ugovorne strane suglasno određuju da Naručitelj ima pravo i na ugovornu kaznu i na punu naknadu štete koju pretrpi uslijed zakašnjenja neovisno o ugovornoj kazni.
Ugovorne strane su suglasne da za zadržavanje prava na naplatu ugovorne kazne nije potrebno dodatno priopćenje Naručitelja, već je ovaj Ugovor ujedno i obavijest o zadržavanju prava na naplatu ugovorne kazne.
Ugovorne strane suglasne su da je Naručitelj ovlašten ugovornu kaznu obračunavati umanjenjem ispostavljenih privremenih/okončane situacije.
Ukoliko ugovorna kazna dostigne maksimalni iznos ugovorene kazne Naručitelj ima pravo raskinuti ugovor bez štetnih posljedica za Naručitelja te aktivirati jamstvo za uredno izvršenje ugovora, odnosno na trošak Izvođača dovršiti sam radove ili ih povjeriti drugom izvođaču. 

Članak 11.
Izvođač je dužan imenovati voditelja radova koji kao odgovorna osoba vodi radove na izradi i montaži podizne platforme s kojom će Naručitelj koordinirati izvršenje obveza po ovome ugovoru. 
Izvođač radova imenuje _____,. _____. za inženjera gradilišta kao odgovornu osobu, sukladno Zakonu o gradnji i Zakonu o poslovima i djelatnostima prostornog uređenja i gradnje.



Članak 12.
Ako se ustanovi da pojedini radovi nisu izvedeni prema ovome ugovoru i da postoje nedostaci ili je podizna platforma nekvalitetno izvedena i montirana, Izvođač je obvezan te nedostatke otkloniti o svom trošku.
U slučaju da Izvođač ne otkloni sve utvrđene nedostatke u roku koji utvrdi Naručitelj, Naručitelj neće obaviti primopredaju te će raskinuti ugovor bez poštivanja otkaznog roka, a nedostatke će otkloniti na trošak Izvođača aktiviranjem jamstva za uredno izvršenje ugovora.

Članak 13.
	Izvođač se obvezuje dostaviti Naručitelju jamstvo za uredno izvršenje ovog Ugovora u roku od 8 (osam) dana od dana potpisa ovog Ugovora. Jamstvo se dostavlja u obliku bjanko zadužnice na iznos od 10% ugovorenog iznosa.
	Ovo jamstvo Naručitelj će aktivirati u slučaju kršenja ugovornih odredbi i raskida ugovora. Jamstveni rok za izvedene radove i ugrađenu podiznu platformu je 3 (tri) godine računajući od dana primopredaje radova.
	Nedostavljanje jamstva iz stavka 1. ovog članka nakon isteka roka od 8 (osam) dana od dana potpisa Ugovora predstavlja razlog za trenutni raskid Ugovora.
	Naručitelj je ovlašten iz jamstva naplatiti sve štete nastale neurednim izvršenjem ugovornih obveza. Jamstvo za uredno izvršenje ugovora Naručitelj će vratiti Izvođaču nakon dostavljanja jamstva za otklanjanje nedostataka u jamstvenom roku.

Članak 14.
Jamstveni rok označava vremensko razdoblje u kojem Izvođač garantira za kvalitetu izvedenih radova i ugrađenih materijala i proizvoda.
Jamstveni rok za izvedene radove je 36 mjeseci, računajući od dana primopredaje radova. Za ugrađenu opremu Izvođač prenosi jamstvo proizvođača u cijelosti. Za svu ugrađenu opremu Izvođač je u jamstvenom roku obvezan osigurati besplatno održavanje.
Izvođač se obvezuje da će u jamstvenom roku bez prava na posebnu nadoknadu, izvršiti otklanjanje svih nedostataka na građevini.
Kao jamstvo za otklanjanje nedostataka u jamstvenom roku, Izvođač je dužan u roku od 8     (osam) dana od dana potpisivanja Zapisnika o primopredaji dostaviti Naručitelju bjanko zadužnicu na iznos od 10% (deset posto) ukupne vrijednosti izvedenih radova bez PDV-a utvrđene po okončanom obračunu.
Ovo jamstvo Naručitelj će aktivirati u slučaju da Izvođač u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete. 
Sukladno članku 214. st. 4. Zakona o javnoj nabavi Izvođač može umjesto bjanko zadužnice kao jamstvo za otklanjanje nedostataka u jamstvenom roku uplatiti novčani polog u traženom iznosu na transakcijski račun Grada Osijeka.
Jamstvo za otklanjanje nedostataka u jamstvenom roku Izvođač je dužan dostaviti prije isteka roka jamstva za uredno izvršenje ugovornih obveza, a najkasnije u roku od 10 dana od dana potpisa zapisnika o primopredaji radova. 
U slučaju nedostavljanja ovog jamstva u predviđenom roku Naručitelj može aktivirati jamstvo za uredno izvršenje ugovora.
Članak 15.
U slučaju nepoštivanja odredbi ovog ugovora, a poglavito onih koji se odnose na poštivanje dinamike izvođenja radova te kvalitete ugrađenih materijala i opreme, te u slučaju da  Izvođač izvodi radove protivno idejnom  projektu iz članka 2. i nakon pisanog upozorenja Naručitelja, Naručitelj može raskinuti ovaj ugovor bez poštivanja otkaznog roka. 
Naručitelj može jednostrano raskinuti Ugovor, bez poštivanja otkaznog roka i u  slučaju da Izvođač ne dostavi jamstvo za uredno izvršenje ugovora u roku iz članka 13. Naručitelj raskida ugovor dostavljanjem pisane obavijesti Izvođaču.
U  slučaju raskida ugovora na temelju ovog članka, Naručitelj ima pravo na naknadu štete koju će naplatiti aktiviranjem jamstva za uredno izvršenje ugovora. a Izvođač nema pravo potraživati naknadu štete na trošak Naručitelja.

Članak 16.
Na sve ostalo što nije regulirano odredbama ovoga ugovora, primjenjivat će se odgovarajuće odredbe Zakona o obveznim odnosima.

Članak 17.
Ugovorne strane se obvezuju da će eventualne sporove koji mogu proizaći iz ovoga ugovora pokušati sporazumno riješiti. U slučaju nemogućnosti sporazumnog rješavanja, za sve sporove iz ovoga ugovora, ugovorne strane ugovaraju nadležnost stvarno nadležnog suda u Osijeku. 
Članak 18.
Ovaj ugovor sastavljen je u 4 (četiri) primjerka od kojih svaka ugovorna strana zadržava po 2 (dva) primjerka.
Članak 19.
           Ugovorne strane potpisom preuzimaju prava i obveze iz ovoga ugovora.

U Osijeku, _______________ 2026.


	       ZA  IZVOĐAČA:
	            ZA NARUČITELJA :

	     _________________
	            GRADONAČELNIK

	
	              Ivan Radić, mag. oec.

	 ______________________



	                 _________________________






KLASA: 406-09/26-01/37
URBROJ: 2158-1-16-04/3-26-
